อยากทราบว่าถ้าเป็นอาการซึมๆ เศร้าๆ วันๆอยู่แต่ในบ้าน คนในครอบครัวไม่ได้สนใจ แถมบังคับไม่ให้ไปไหน พอเวลาเครียดๆ ก็ไม่รู้จะหันหน้าปรึกษาใคร อยู่ดีๆเรื่องซึมๆก็เข้ามาในหัว เราควรทำอย่างไรดีค่ะ
สวัสดีค่ะ อาการดังกล่าวมา อาจจะเกิดจากความเบื่อหน่ายในชีวิต ซึ่งอาจแก้ไขได้ด้วยการหาสิ่งที่ชอบทำ หรือออกไปสังสรรค์กับผู้คนนอกบ้าน ไม่แน่ใจว่าปัญหาที่โดนบังคับไม่ให้นอกไปนอกบ้านคืออะไร แนะนำพูดคุยกับผู้ปกครองเพื่อปรับความเข้าใจกันนะคะภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไปการวินิจฉัยว่าเป็นโรคซึมเศร้านั้น ก็คือมีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้จะจัดว่าเป็นโรค ควรไปพบจิตแพทย์เพื่อรับการประเมินภาวะทางจิต หากแพทย์พบว่ามีโรคซึมเศร้าจริงอาจจ่ายยาต้านเศร้าร่วมกับทำจิตบำบัดค่ะการรักษาโรคซึมเศร้าที่ดีที่สุดคือการแก้ไขปัญหาชีวิต และหาทางออกให้กับปัญหาต่างๆค่ะ การใช้ยาอาจจะช่วยแค่ระงับอาการเท่านั้น